**ÅRSBERETNING
 Fra 1. september 2014 til 31. august 2015
I
Ejerforeningen Tornebakken 2-12 & 70-98 8240 Risskov**

Det blev lidt af specielt år vi har været igennem.

Jeg tænker hermed på udskiftning af vores fjernvarmerør. Det er dog ikke noget bestyrelsen har bestemt. Vi blev kontaktet af Aarhus kommunale værker at vores varmerør var 30 år gamle, så der var tid til at de skulle udskiftes. Erik og jeg havde et møde med Århus kommunale værker, hvordan udførelsen var bedst for os. De gamle rør ligger lige under vores ude skur, og vi blev enige om at de nye rør skal nedgraves foran vores hoveddør, så vores nye vej opgraves mindst muligt. Arbejdet forventes færdigt i uge 43.

Ved sidste års GF blev vi enige om, at renovere bedet ved gavlen i nr. 70, hvor det var fuldstændig tilgroet og så forfærdeligt ud. Bedet er nu renoveret og der er lagt små sten, som ved gavlen i nr. 2. Så er det, om vi Skal plante nogen små buske, eller bare lade det være, som det ser ud nu?

Her i foråret har vi fået lidt mere sikkerhed ved udkørslen mellem nr. 2 og nr.80,da vi har fået lavet hajtænder. Jeg blev noget overrasket over alle disse myndigheder ansøgningen skulle igennem.

Med hensyn til vores legeplads, har vi købt et nyt bordbænkesæt, det har et aluminiums stel, så det ikke kan gå i forrådnelse. Når jeg nu taler om forrådnelse så vil jeg lige minde om at legetårnet også er begyndt at have samme sygdom. Nogle steder har det været nødvendig at udskifte nogle brædder på legetårnets tag og nogle bærende lægter. Jeg vil tro, at hvis vi bliver ved med at vedligeholde legetårnet med maling og kraftig eftersyn, så kan det holde en 5-6 år endnu. (legetårnet er fra omkring år.2000-2001)

Efter års kampe er det lykkedes at få dannet en vejforening på hele Tornebakken. I overensstemmelse med lokalplan nr. 125 Aarhus kommune. Vej B. Det betyder, at alle ejerforeninger-andelsforeninger-supermarked og børnehaver, skal betale et årligt beløb pr. fordelingstal ind på en oprettet konto, til vedligeholdelse af stamvejen Tornebakken. Det gælder asfaltering- vedligeholdelse af vejtræerne- rensning af regnvandsbrøndende samt snerydning og glatførebekæmpelse. Vi er en bestyrelse på 3, der afholder vores første GF. i februar år 2016.

I år er der blevet solgt 3 huse, det er nr.76, nr. 86 og nr. 96. Jeg blev overrasket over, at de er blevet solgt så hurtigt. Men godt for dem som vil sælge

Som det fremgår af indkaldelsen, er vi alle i bestyrelsen på valg i år. Dette er ekstraordinært, da Erik der ikke var på valg i år, men er lige fraflyttet.

Kurt Vinther
Formand